b'\n_START_ARTICLE_\nStavkokaz\n_START_PARAGRAPH_\nStavkok\xc3\xa0z (pogovorno tudi \xc5\xa1trajkbreher; nem\xc5\xa1ko Streikbrecher) je posameznik, ki opravlja redno delo v podjetju ali ustanovi, kjer je razgla\xc5\xa1ena ali na\xc4\x8drtovana stavka. Pod tem pojmom se razume redne delavce, ki so zavrnili poziv na stavko, ali pa osebe, ki jih je delodajalec najel po za\xc4\x8detku stavke s pozivom k nadaljevanju rednega dela in/ali z izvajanjem finan\xc4\x8dnega ali psiholo\xc5\xa1kega pritiska na stavkajo\xc4\x8de delavce._NEWLINE_Zakonodaje raznih dr\xc5\xbeav na razli\xc4\x8dne na\xc4\x8dine regulirajo uporabljanje stavkokazov, tako da je ponekod zaposlovanje stavkokazov v \xc4\x8dasu trajanja stavke dovoljeno, ponekod pa izrecno prepovedano. V ZDA se stavkokazev uporablja za delo v veliko ve\xc4\x8dji meri kot v katerikoli drugi industrializirani dr\xc5\xbeavi.'